રાફેલ ડિલ ઉપર કોંગ્રેસના આરોપો અંગે નાણામંત્રી અરુણ જેટલીએ આજે આંકડાઓને રજૂ કરતા રાહુલ ગાંધી ઉપર ખોટા નિવેદન કરવાનો આક્ષેપ કર્યો હતો. સર્જરી બાદ પ્રથમ વખત ઇન્ટરવ્યુમાં અરુણ જેટલીએ કહ્યું હતું કે, કોંગ્રેસે કિંમતોને લઇને જે આક્ષેપો મુક્યા છે તે તથ્યાત્મકરીતે સંપૂર્ણપણે ખોટા છે. ૨૦૦૭ની રાફેલ ઓફરને લઇને રાહુલ ગાંધીએ પોતાના અલગ અલગ ભાષણમાં સાત વખત કિંમતો ગણાવી ચુક્યા છે. જેટલીએ કહ્યું હતું કે, કોંગ્રેસ અને રાહુલ ગાંધી દ્વારા જે રીતે વાત કરવામાં આવી રહી છે તે પ્રાયમરી સ્કુલના ડિબેટની જેવી છે.